CELEX: C2006/121/23
Language: da
Date: 2006-05-20 00:00:00
Title: Sag T-307/05: Sag anlagt den  8. august 2005  — Fermont mod Kommissionen

20.5.2006   
            
            
               DA
            
            
               Den Europæiske Unions Tidende
            
            
               C 121/13
            
         Sag anlagt den 8. august 2005 — Fermont mod Kommissionen
   (Sag T-307/05)
   (2006/C 121/23)
   Processprog: fransk
   Parter
   
      Sagsøger: Alain Fermont (Kraainem, Belgien) (ved avocats L. Kakiese og N. Luzeyemo)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Det pålægges Kommissionen at bringe den yderst skadelige adfærd til ophør, som to bestemte tjenestemænd udøver over for sagsøgeren, hvilke tjenestemænd begge tilsidesætter bestemmelserne i tjenestemandsvedtægten.
            
         
               —
            
            
               Det fastslås, at forpligtelsen til beskyttelse af den berettigede forventning er tilsidesat.
            
         
               —
            
            
               Det fastslås, at sagsøgeren har været undergivet og været udsat for chikane fra de to nævnte tjenestemænd.
            
         
               —
            
            
               Kommissionen tilpligtes, på grund af passivitet og undladelse i forbindelse med de to tjenestemænds yderst skadelige adfærd over for sagsøgeren, at betale 5 040 000 EUR i godtgørelse for tort og samt erstatning for person- og materiel skade.
            
         Søgsmålsgrunde og væsentligste argumenter
   Sagsøgeren i den foreliggende sag indgik en arbejdskontrakt med Centret for Industriel Udvikling (CDU), der henhører under AVS-staterne. Sagsøgeren havde som led i gennemførelsen af kontrakten til opgave at indføre en sundhedsmæssig harmonisering af og kontrol med fiskeri ved Sao Tomé & Principe og i Guineabugten.
   Sagsøgeren har for det første gjort gældende, at Kommissionen har hindret ham i at udføre opgaven.
   Dernæst har sagsøgeren gjort gældende, at Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter og bestemmelserne i vedtægten for tjenestemænd vedrørende forbud mod chikane samt reglerne om pligten til uafhængighed er tilsidesat.